***Ο ωραίος γαλάζιος Δούναβης*** (γερμανικά: An der schönen, blauen Donau‎, οp. 314· που σημαίνει: *(πάνω) στον ωραίο γαλάζιο Δούναβη*), κοινώς γνωστός ως ***Γαλάζιος Δούναβης***, είναι ένα βαλς του συνθέτη Γιόχαν Στράους του νεότερου, που γράφτηκε το 1866. 

Αρχικά παίχτηκε στις 15 Φεβρουαρίου 1867 σε μια συναυλία της Ένωσης Ανδρικών Χορωδών της Βιέννης (Wiener Männergesangsverein) και παραμένει μια από τις πιο δημοφιλείς μουσικές συνθέσεις στο κλασικό ρεπερτόριο. Η αρχική του παράσταση θεωρήθηκε ήπια επιτυχία, και ο Στράους φημολογείται ότι είπε: "Να πάει στον διάολο το βαλς, λυπάμαι μόνο για την κόντα - Μακάρι να ήταν επιτυχία!" 

|  |  |
| --- | --- |
|  | 
The Blue Danube

Excerpt (2:58)

---

 |
| *Έχετε προβλήματα με ; Δείτε βοήθεια πολυμέσων.* |

Όργανα
------

Το πρόγραμμα της πρεμιέρας του *Γαλάζιου Δούναβη,* Βιέννη 1867
Ο *Γαλάζιος Δούναβης* έχει συντεθεί για την ακόλουθη ορχήστρα:

* Ξύλινα
	+ 2 φλάουτα
	+ 2 όμποε
	+ 2 κλαρινέτα σε Ντο
	+ 2 φαγκότα
* Χάλκινα
	+ 4 κόρνα σε Φα
	+ 2 τρομπέτες σε Φα
	+ μπάσο τρομπόνι
	+ τούμπα
* Κρουστά
	+ τυμπάνια
	+ μπάσο τύμπανο
	+ τρίγωνο
	+ ταμπούρο
* Έγχορδα
	+ άρπα
	+ βιολιά (πρώτο και δεύτερο)
	+ βιόλες
	+ βιολοντσέλα
	+ κοντραμπάσα

Χορωδιακή έκδοση
----------------

Ο *Ωραίος γαλάζιος Δούναβης* γράφτηκε αρχικά ως τραγούδι για χορωδία καρναβαλικών εκδηλώσεων (για βαθύφωνο και τενόρο), με μάλλον σατιρικούς στίχους (η Αυστρία είχε μόλις χάσει έναν πόλεμο με την Πρωσία). Ο αρχικός τίτλος αναφέρεται επίσης σε ένα ποίημα για τον Δούναβη στην πατρίδα του ποιητή Καρλ Μπεκ, την Ουγγαρία και όχι στη Βιέννη. Αργότερα ο στιχουργός Φραντς φον Γκέρνερτ έγραψε νέους, πιο «επίσημους» ύφους.

Στη λαϊκή κουλτούρα
-------------------

Το ιδιαίτερα βιεννέζικο συναίσθημα που σχετίζεται με τη μελωδία του Στράους το έκανε ανεπίσημο εθνικό αυστριακό ύμνο. Εξάλλου, το έργο χρησιμοποιείται ως σήμα της Αυστριακής Ραδιοφωνίας (ORF) για το διεθνές της πρόγραμμα. Κατά παράδοση, η διάσημη πρωτοχρονιάτικη συναυλία της Φιλαρμονικής της Βιέννης περιλαμβάνει κάθε χρόνο τον *Γαλάζιο Δούναβη* στο πρόγραμμά της*.*

Το κομμάτι χρησιμοποιήθηκε εκτενώς στην ταινία του 1968 του Στάνλεϊ Κούμπρικ *2001: Η Οδύσσεια του διαστήματος*. Μετά από ένα άλμα από το προϊστορικό παρελθόν της ανθρωπότητας στο μέλλον της στο διάστημα, τα πρώτα δύο τρίτα του *Γαλάζιου Δούναβη* ακούγονται καθώς ένα διαστημικό αεροσκάφος προσεγγίζει και προσδένεται σε έναν διαστημικό σταθμό. Ολοκληρώνεται ενώ ένα άλλο διαστημικό αεροσκάφος ταξιδεύει από τον σταθμό στη Σελήνη. Στη συνέχεια, το κομμάτι ακούγεται ξανά κατά τους τίτλους τέλους της ταινίας. 

Μια σύντομη εκδοχή του έργου ακούγεται στην ταινία μικρού μήκους *A Corny Concerto* (1943) της σειράς ταινιών κινουμένων σχεδίων Merrie Melodies της εταιρείας Warner Bros. Στην ταινία, ο Ντάφυ προσπαθεί να μπει σε μια οικογένεια λευκών κύκνων, αλλά αντιμετωπίζεται ως "ασχημόπαπο", ώσπου σώζει τρία κυκνάκια και γίνεται ήρωας.

Ο *Γαλάζιος Δούναβης* χρησιμοποιείται σε όλα τα επεισόδια της δραματικής σειράς του Netflix *Το παιχνίδι του καλαμαριού* (2021) για να σηματοδοτήσει την έναρξη νέου παιχνιδιού.

Παραπομπές
----------

1. ↑  «The Story Behind The Blue Danube». Ανακτήθηκε στις 29 Σεπτεμβρίου 2015.
2. ↑  «The Blue Danube by Johann Strauss II Songfacts». *www.songfacts.com*. Ανακτήθηκε στις 29 Σεπτεμβρίου 2015.
3. ↑  «Ο Γαλάζιος Δούναβης». *Σαν Σήμερα .gr*. Ανακτήθηκε στις 2 Ιουλίου 2023.
4. ↑  «Πρωτοχρονιάτικη συναυλία της ορχήστρας της Βιέννης». *schoolpress.sch.gr*. Ανακτήθηκε στις 2 Ιουλίου 2023.
5. ↑   *A Corny Concerto: Blue Danube*, ανακτήθηκε στις 2023-02-04
6. ↑  Beek, Michael (18 Οκτωβρίου 2021). «Squid Game soundtrack: what pieces of classical music are used in Squid Game and who composed the score?». *BBC Music Magazine*. Ανακτήθηκε στις 19 Ιουνίου 2023.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 181002798
* LCCN: n82111258
* GND: 4399716-8
* BNF: cb13919689r (data)
* NLA: 35381158
* BNE: XX2228709

 |

 |